**Problema 3 – corupte 100 puncte**

Rareș a scris 2 aplicații, o aplicație care transmite mesaje text folosind un dicționar, iar una primește mesajele text și le afișează. Dar din cauza unor greșeli unele caractere ale mesajului au devenit corupte. După câtva timp a reușit să repare cât de cât programul. Astfel, spațiul dintre cuvinte nu mai poate deveni corupt și doar o singură literă dintr-un cuvânt mai poate fi coruptă (pot exista cuvinte care nu au nici o literă coruptă). Acesta a încercat să rezolve ultima problemă, dar nu a reușit, așa că vă cere ajutorul. El vă va pune la dispoziție mesajul pe care l-a primit al doilea program și un dicționar al primului program. Toate cuvintele din mesaj au un corenspondent corect în dicțonar. Folosind dicționarul, el vă cere să vedeți care cuvinte din mesaj conțin o literă coruptă.

**Cerință**

Cunoscând textul mesajului primit, precum și dicționarul de cuvinte, se cere să determinați cuvintele corupte și să afișați aceste cuvinte sub forma din dictionar, pe câte un rând în fișierul de ieșire, fiecare cuvânt fiind urmat de un spațiu, numărul literei corupte în cadrul șirului, urmat de spațiu și litera coruptă.

**Date de intrare**

În fișierul de intrare, corupte.in, se găsește mesajul receptat de al doilea program. Acesta poate avea mai multe rânduri. Când acesta se termină, pe următoarea linie apare caracterul “#” (fără ghilimele) care desparte mesajul de dicționar. Următoarele linii conțin cuvintele din dicționar (câte un cuvânt pe linie).

**Date de ieșire**

În fișierul de ieșire, corupte.out se vor afișa pe fiecare linie cuvintele care sunt corupte (în forma din dicționar), poziția literei care a fost coruptă și litera coruptă. Cuvintele se vor afișa în ordinea în care apar în mesaj. Dacă în dicționar sunt mai multe cuvinte care pot fi luate drept forma corectă a unui cuvânt corupt din mesaj, se va lua ultimul cuvânt din dicționar.

**Restricţii și precizări**

* Mesajul poate avea maxim 100 de linii
* Fiecare linie este fomată din unul sau mai multe cuvinte, separate prin spații
* Numărul maxim de caractere dintr-o linie a mesajului este 1000
* Numărul maxim de cuvinte din dicționar este 1000
* Lungimea maximă a unui cuvânt atât din mesaj cât și din dicționar este maxim 100
* Dictionarul poate avea mai multe cuvinte decat mesajul(in dicționar pot fi și cuvinte care nu sunt in mesaj).
* Numărarea caracterelor din cuvinte incepe de la 0.

**Exemplu:**

|  |  |  |
| --- | --- | --- |
| corupte.in | corupte.out | **Explicaţie** |
| Anx are meae  Andrei exte bwn la informaticc  #  Ana  mewe  Andrei  are  mere  carte  calculator  este  mere  informatica  scoala  la  bun  caine | Ana 2 x  mere 2 a  este 1 x  bun 1 w  informatica 10 c | După cum vedeți, pentru cuvântul corupt „meae”  s-a afișat „mere” și nu „mewe” deoarece „mere” apare după „mewe” în dicționar. |

**Timp maxim de execuţie/test**: 0.2 secunde

**Memorie totală disponibilă 1 MB din care 1 MB pentru stivă**

**Dimensiunea maximă a sursei: 5KB**